Ernst Toller

Ernst Toller (født 1. desember 1893 i Samotschin i provinsen Posen i Tyskland, død 22. mai 1939 i New York City) var en tysk forfatter, politiker og revolusjonær av jødisk herkomst. 

Toller var en kort periode leder av USPD i Bayern i den kortlivete Den bayerske rådsrepublikken og unngikk såvidt dødsstraff som følge av dette. Senere vant han berømmelse først og fremst som dramatiker. Etter den nasjonalsosialistiske maktovertakelsen emigrerte han til USA. Han begikk selvmord, 45 år gammel.

Liv og virke

Bakgrunn 
Ernst Toller var yngste sønn av korngrossisten Mendel Toller og hans hustru Ida, født Cohn. Ida drev kolonialvarehandelen i familiens besittelse. Familien tilhørte den relativt velhavende borgerlig-jødiske kretser i Samotschin, men led også under tidens antisemittisme. Dette foranlediget faren til å endre sitt fornavn til Max.

Politiker og forfatter 
Ernst Toller var tidvis ordførende for Tysklands uavhengige sosialdemokratiske parti i Bayern og en forkjemper for den kortlivede bayerske rådsrepublikk. Etter at republikken var blitt slått ned i mai 1919, ble Toller dømt til å av avtjene fem års straff på festning og han unngikk dermed dødsdom. Allerede i fengselstiden og også senere kom han med sine dramaer til å bli en av de mest tonegivende representanter for den litterære ekspresjonismen i Weimarrepublikken.   

Han emigrerte i 1932 først til Sveits. Etter den nazistiske maktovertagelse i Tyskland i 1933 ble han fratatt, på grunn av sitt jødiske opphav og sin politiske oppfatning, sitt tyske statsborgerskap. Hans bøker stod på den listen nazistene opprettet i 1933 over de bøker som ble brent fordi de ble ansett å være utyske. Ernst Toller oppholdt seg i flere forskjellige land, men kom i 1937 til USA. Som pasifist og politisk moralist ble han stadig mer resignert overfor fascismens fremganger. Han hadde allerede på 1920-tallet advart mot dette. Hans depresjoner ble stadig dypere og han begikk selvmord i 1939, 45 år gammel. 

Til Tollers mest kjente verk regnes skuspillene Masse Mensch og Hinkemann, liksom den selvbiografiske fortelling Eine Jugend in Deutschland. Han var også lyriker, der fremst diktsyklusen Das Schwalbenbuch pleier å nevnes.

Hans sterkt ekspressionistiske stykke, Hoppla, wir leben!, behandler opprøret i Bayern i 1919. Dramaet hadde premiere i Berlin i 1927 i Erwin Piscators regi.

Verker 
 Die Wandlung, drama, 1919
 Masse Mensch, drama, 1920
 Die Maschinenstürmer, drama, 1922
 Hinkemann, tragedie, 1923
 Der entfesselte Wotan, komedie, 1923
 Das Schwalbenbuch, Weimar 1924
 Hoppla, wir leben!, drama, 1927
 Justiz. Erlebnisse, 1927
 Quer Durch, 1930
 Feuer aus den Kesseln, 1930
 Die blinde Göttin, 1933
 Eine Jugend in Deutschland, Amsterdam 1933 (Querido)
 Nie wieder Friede, 1934
 Briefe aus dem Gefängnis, 1935
 Pastor Hall, 1939

Bildegalleri

Referanser

Eksterne lenker 
 
 
 

Tyske forfattere
Personer fra Chodzież fylke